Ki Timbul Hadiprayitno () iku dhalang kondhang kang isih ngugemi pakem padhalangan, mligi padhalangan gagrag Ngayogjakarta.

Biografi 
Dhalang kelairan Bagelèn, Purwareja iki mung lulus Sekolah Rakyat. Wiwit cilik Timbul seneng wayang. Dhèwèké meguru karo akèh dhalang, ing antarané ya iku Wiji Prayitno (bapaké Hadi Sugito), Kasmono, Gondo Margono, Bancak, lan Nartasabda.

Dhalang iki pinter ing sabetan, caturan, lan lakon. Sing paling asring ya iku lakon-lakon banjaran, ya iku lakon wayang kang nyritaaké lelakoné sawijining paraga saka lair nganti mati. Timbul uga salah sijiné dhalang kang bisa ngruwat.

Ing babagan sanggit (gawé lakon dhéwé), Ki Timbul wis gawé sawatara lakon, ya iku ing antarané Wahyu Harjadah, Wahyu Kembang Slombo, Wahyu Panca Purbo, lan Wahyu Mustika Haji.

Kapinterané ing pewayangan nurun marang putra-putrané. Ana enem kang dadi dhalang.

Dhalang